Palliatiivinen yksikkö muuttaa Armilasta keskussairaalan A-siiven 8. kerrokseen

Palliatiivinen yksikkö muuttaa Armilasta Etelä-Karjalan keskussairaalan A-siiven 8. kerrokseen,
ja uudet tilat ovat käytössä torstaista 19.6. alkaen.

Armilan tyhjentyminen Etelä-Karjalan hyvinvointialueen toiminnoista jatkuu. Seuraavaksi muuttovuorossa on palliatiivinen yksikkö, joka toimii vielä hetken aikaa Armilan kiinteistön 4. kerroksessa. Uudet tilat sijaitsevat Etelä-Karjalan keskussairaalan A-siiven 8. kerroksessa. Tiloista siirtyi kiirevastaanotto keskussairaalan edustan tilaelementtiin kesäkuun alussa.

Palliatiivinen yksikkö käsittää palliatiivisen osaston ja palliatiivisen poliklinikan.

Palliatiiviseen yksikköön ohjaavat opasteet löytyvät pääaulasta. Pysäköintitilat sijaitsevat pysäköintitalossa.

– Pienellä remontilla saimme osaston päätyyn toimivat tilat poliklinikkatyöhön, kertoo akuuttigeriatrisen yksikön ja palliatiivisen yksikön esihenkilö Raija Hiltunen-Hahtola.

Palliatiivisen yksikön toimintaa on kehitetty Etelä-Karjalan hyvinvointialueella pitkäjänteisesti runsaat kymmenen vuotta. Toiminta säilyy muuton jälkeen ennallaan. Yksikkö vastaa alueen vaativan oirehoidon ja saattohoidon toteuttamisesta huomioiden potilaan lisäksi myös läheiset. Lisäksi palliatiivinen poliklinikka tukee alueen muita toimijoita ja tekee tiivistä yhteistyötä kotisairaalan kanssa.

Parkkitilaa pysäköintitalossa

Lyhyt- ja pitkäaikaista pysäköintiä varten löytyy runsaasti paikoitustilaa pysäköintitalosta, jonka osoite on Kahilanniementie 4, 53130 Lappeenranta. Ensisijainen ajotie pysäköintitaloon on Kahilanniementien puolelta. Pysäköintitalon 6. kerroksesta johtaa katettu kulkuyhteys sairaalaan. Pysäköintitalossa on hissi. Kaikki paikat pysäköintitalossa ja sen piha-alueilla ovat maksullisia.
Lue lisää pysäköintitalosta tästä.

Lisätietoja:

Raija Hiltunen-Hahtola, akuuttigeriatrisen yksikön ja palliatiivisen yksikön esihenkilö, p. 040 485 4208 raija.hiltunen-hahtola@ekhva.fi

Anne Turppo, palvelupäällikkö, kuntoutuskeskus, puh. 044 791 5639, anne.turppo@ekhva.fi

Lue lisää palliatiivisen yksikön toiminnasta verkkosivuiltamme:
Palliatiivinen keskus tukee vakavasti sairaita potilaita elämän ehtyessä.